རི་རོང་ནག་པོའི་རྒྱུད་བཞུགས་པ་དབུ་ཡི་
གཟིགས་ཕྱོགས་སོ། །
༄༅། །རྒུད་ཏསྱིཊཟ42ཥྱཌ།། ཞང་ཞུང་སྐད་དུ། ར་རེ་ཀ་ལ་ཧེ་ཏན་ཏྲ་ད་དོད་ཅི།
བོད་སྐད་དུ། རི་རོང་ནག་པོའི་རྒྱུད་ཅེས་བྱ་བ། དབལ་གསས་དྲག་པོ་མེ་དཔུང་འོད་
ལ་ཕྱག་འཚལ་ལོ། །
༧ འདི་སྐད་བདག་གིས་ཐོས་པའི་དུས་ཅིག་ན། དུས་གསུམ་བདེར་གཤེགས་
ཐམས་ཅད་ཀྱི། སྐུ་གསུང་ཐུགས་ཀྱི་བདག་ཉིད། ཁྲོ་གསས་དབལ་གྱི་རྒྱལ་པོ། གཟི་
བརྗིད་ཕུན་སུམ་འཚོགས་ཤིང་། ཆེ་བར་མངའ་བསྙེམས་པ། ཟབ་མོའི་གསུང་གླེང་
བརྗོད་ཀྱི་མཐའ་ལས་འདས་པ། དྲན་རིག་ཐམས་ཅད་ཡེ་ནས་ལྷུན་གྱིས་གྲུབ་པ། ཆེ་
བའི་ཡོན་ཏན་ཅིར་ཡང་འཆར་ཞིང་དཔག་ཏུ་མེད་པ། བྱ་རྩལ་གྱི་འཕྲིན་ལས་ཐམས་
ཅད་རྩལ་མེད་ཤུགས་ཀྱིས་གྲུབ་པ། དེ་ཉིད་རང་བཞིན་ལྷུན་གྱིས་གྲུབ་པའི་གནས།
ཡེ་ཤེས་ཀྱི་གཞལ་ཡས་ཆེན་པོ། ཐམས་ཅད་ཀུན་ལ་གསལ་བར་ཁྱབ་པ། ཆེ་བའི་
ཡོན་ཏན་དཔག་ཏུ་མེད་པས་བརྒྱན་པ། ཐམས་ཅད་དབང་དུ་གྱུར་པ། གྲུ་གསུམ་
དྲག་པོ་ཨེ་ཡི་ཕོ་བྲང་། དཔག་ཅིང་ཚད་ལས་འདས་པ། རང་བཞིན་ཡངས་དོག་
མེད་པའི་དཀྱིལ་འཁོར་ཆེན་པོ་ན། མ་ཆགས་པད་མའི་གདན། ལྕེ་བརྒྱད་ཁྲི་བཞི་
སྟོང་དུ་འགྱེད་པ། ལྟེ་བ་གེ་སར་དང་བཅས་པའི་དབུས་ན། གཟི་བརྗིད་འཁྱིལ་པ་
ཉི་ཟླ་འབར་བའི་གདན་སྟེང་ན་བཞུགས་སོ། །དེའི་འཁོར་དུ་ཞི་བའི་ལྷ་གསས་ཡབ་
161

གསུང་རབ་སྒོ་མཛོད་རིན་པོ་ཆེའི་གླེགས་བམ། 129
ཡུམ་དང་། ཡེ་གཤེན་ཡབ་ཡུམ་དང་། འདུལ་བ་དྲུག་དང་། གཙུག་ཕུད་ཅན་དགུ་
དང་། ཐར་བྱེད་དང་། གཅོད་བྱེད་དང་། རང་འབྱུང་ལྷུན་གྱིས་གྲུབ་པའི་ལྷ་རྣམས་
དང་། གཞན་ཡང་འཇིགས་བྱེད་ཁྲོ་བོའི་ཚོགས་དང༌། ཟ་བྱེད་ཁྲོ་མོའི་ཚོགས་དང་།
གཏུམ་ཆེན་སྒོ་བའི་ཚོགས་དང་། རྔམ་མོ་སྒོ་མའི་ཚོགས་དང་། ཁྲ་ཐབས་སྤྲུལ་པའི་
ཚོགས་དང་། མངག་པ་ཕོ་ཉའི་ཚོགས་དང་། གདུང་བ་སྲུང་མའི་ཚོགས་དང་། ལས་
བྱེད་དྲག་པོའི་ཚོགས་དང་། གཞན་ཡང་བྲན་ཕོ་དང་། བྲན་མོ་དང་། གཡོག་དང་།
ཡང་གཡོག་དང། ཕོ་ཉ་དང༌། དྲག་ཤུལ་ཅན་དང་། སྟོབས་མཆོག་ཅན་དང་།
རྔམ་པ་དང་། ཤིན་ཏུ་རྔམ་པ་དང་། སྒྲོལ་མ་དང་། སྒྲོལ་བྱེད་ཆེན་པོ་དང་། གཞན་
ཡང་མཁའ་ཀློང་དབྱིངས་ལས་སྤྲུལ་པའི་བུད་མེད་དང་། བོན་ལ་མོས་ཤིང་གཤེན་ལ་
གདུང་བ། དཀར་མོའི་ཚོགས་དང་། སྨུག་མོའི་ཚོགས་དང་། ནག་མོའི་ཚོགས་དང༌།
དམར་མོའི་ཚོགས་དང་། སྔོན་མོའི་ཚོགས་དང་། སེར་མོའི་ཚོགས་དང་། ལྗང་མོའི་
ཚོགས་དང༌། གཞན་ཡང་རོལ་པའི་བདག་ཉིད་ཀྱི་དོན་ལ་མོས་པ་རྣམས་དང་ཐབས་
ཅིག་ཏུ་བཞུགས་སོ། ། །དེའི་ཚེ་དེའི་དུས་ན། འཁོར་དེ་རྣམས་ཀྱི་ནང་ནས། ཡུམ་
ཆེན་ཁྲོ་མོ་མེ་འབར་འོད་ཞེས་བྱ་བ་སྟེ། རང་གི་སྟན་ལས་ལངས་ཏེ། ལྷ་ཕྱག་བྱས་
ཏེ་དགྱེས་པའི་གར་གྱི་མཆོད་པ་ཕུལ་ནས། མདུན་དུ་འཁོད་དེ་འདི་སྐད་ཅེས་ཞུས་
སོ། །ཨེ་མ་ཁྲོ་རྒྱལ་འབར་བའི་སྐུ། མ་གཡོས་ངང་ལས་དག་པའི་ལྷ། འཁྲུལ་པའི་ལོག་
རྟོག་འཇོམས་མཛད་པ། གཟི་བརྗིད་ཆེ་ལ་ཕྱག་འཚལ་ལོ། །ལོག་རྟོག་འཁྲུལ་པའི་
སེམས་ཅན་རྣམས། ཐུགས་རྗེས་དབྱིངས་སུ་དྲོང་དུ་གསོལ། ཕྱིན་ཅི་ལོག་པའི་དྲེགས་
པ་རྣམས། གདུལ་དཀའ་དྲག་པོས་འདུལ་དུ་གསོལ། འཁོར་བའི་ཧོམ་དོང་རྒྱུ་དྲུག་
རྣམས། ཐབས་ཀྱི་རོལ་པས་བསྒྱུར་དུ་གསོལ། ཞེས་ཞུས་པས། ཁྲོ་གསས་དབལ་གྱི་
རྒྱལ་པོ་ཉིད། མི་འགྱུར་རྣམ་དག་བོན་གྱི་དབྱིངས་དཀྱིལ་ནས། ཐབས་ཀྱི་ཡེ་ཤེས་རྫུ་
162

རྒྱུད་སྡེ།
ག༽
རི་རོང་ནག་པོའི་རྒྱུད།
འཕྲུལ་བསྟན་པའི་དོན་ཆེད་དུ། སྐུ་ཡེ་ཤེས་ཀྱི་གཟི་བརྗིད་བསྐྱེད། གསུང་ཚངས་པའི་
དབྱངས་ཕྱུངས། ཐུགས་རྣམ་གྲོལ་གྱི་དགོངས་པ་བསྐྱེད་དེ། འདི་སྐད་གསུངས་སོ། །
ལེགས་སོ་ཡུམ་ཆེན་མེ་འབར་འོད། འདུས་པའི་འཁོར་ཚོགས་གུས་པས་ཉོན། མཁའ་
ཀློང་དབྱིངས་ཀྱི་དཀྱིལ་འཁོར་ནས། ཐབས་ཀྱི་ཆོ་འཕྲུལ་བསམ་མི་ཁྱབ། བོན་ཉིད་
བདེ་ཆེན་ངང་ལས་འབྱུང་། སྒོམ་སྒྲུབ་གཙོར་བླང་མ་ཡེངས་ན། དོན་རྣམས་གྲུབ་
པར་གདོན་མི་ཟ། ཞེས་གསུངས་སོ། །རི་རོང་ནག་པོའི་རྒྱུད་ལས། གླེང་གཞིའི་ལེའུ་
སྟེ་དང་པོའོ།། །།
ལམ་
༧ དེ་ནས་ཡུམ་ཆེན་མོ་མེ་འབར་འོད་ཀྱིས། ཆགས་པའི་མདངས་ཕྱུངས། དགྱེས་
པའི་ཚུལ་བསྟན། སྤྲོ་འཇམ་དེས་བའི་དབྱངས་ཀྱིས་འདི་སྐད་ཅེས་ཞུས་སོ། །ཀྱེ་མ་
ཁྲོ་རྒྱལ་འཇིགས་པའི་གཙོ། མཁའ་ཀློང་དག་པའི་དབྱིངས་དཀྱིལ་ནས། ཐབས་ཀྱི་བྱེ་
བྲག་བསམ་ལས་འདས། དབྱིངས་ནས་སྤྲུལ་ལམ་ཀློང་ནས་སྤྲུལ། མཁའ་ལས་སྤྲུལ་
མ་ཅི་ལྟར་ལགས། ཞེས་ཞུས་སྭོ། །གཙོ་ཆེན་དབལ་གྱིས་བཀའ་སྩལ་པ། ཐབས་
དང་ཐབས་ཀྱི་རྫུ་འཕྲུལ་ཀུན། རང་རྒྱུད་གྲུབ་པ་མ་ཡིན་ཏེ། དང་པོ་དབྱིངས་ལས་
འདི་ལྟར་གནས། རིག་པ་སྙིང་པོ་བྱང་ཆུབ་སེམས། མཚན་མེད་དམིགས་པའི་ཡུལ་
ལས་འདས། རྣམ་པར་མི་རྟོག་བོན་གྱི་སྐུ། ཕྱོགས་དང་རིས་མེད་མཐར་མ་ལྷུང་།
ཚིག་དང་ཡི་གེ་མཚོན་དུ་མེད། ཡེ་ཤེས་རང་སྣང་མ་བཅོས་པ། མི་སྐྱེ་མི་འགག་ཅིར་
མི་དམིགས། རང་གྲོལ་རང་ཤར་རྟོག་མེད་དོན། མ་སྤང་ལྷུན་གྲུབ་ཆེན་པོའི་ངང༌།
མ་འགག་ཀུན་མཐུན་སྣང་བའི་འོད། མཚན་མའི་སྤྱོད་ཡུལ་ཀུན་ལས་འདས། ཡེ་ནས་
སྐྱོན་བྲལ་ཀུན་ཏུ་བཟང་། དུས་གསུམ་འགྱུར་མེད་གཡུང་དྲུང་སྐུ། སྣ་ཚོགས་འབྱུང་
བ་རིན་ཆེན་གཏེར། ངོ་བོ་མ་གྲུབ་ནམ་མཁའི་དབྱིངས། ཟབ་ཅིང་ཆ་ཕྲ་རྒྱ་མཚོའི་
ཚུལ། འགག་མེད་ཡེ་ཤེས་ཆུ་བོའི་རྒྱུན། ཡེ་ནས་ཀ་དག་འདུས་མ་བྱས། ཡང་དག་
163

གསུང་རབ་སྒོ་མཛོད་རིན་པོ་ཆེའི་གླེགས་བམ། 129
ངེས་པའི་རྡེང་ཆེན་པོ། སངས་རྒྱས་ཀུན་གྱི་དགོངས་པའི་ཕུགས། རང་གི་ངོ་བོ་བརྗོད་
དུ་མེད། སྒྲ་དང་ཚད་མའི་སྤྱོད་ཡུལ་མེད། རྒྱུ་དང་རྐྱེན་ལས་རགས་མ་ལུས། འབྲས་
བུ་གཞན་ནས་དམིགས་མ་ཚོལ། ། གནས་མེད་གླིང་ན་བདག་མེད་སྐུ། ཐམས་ཅད་
མཁྱེན་ལ་རྟོག་པ་མེད། ངང་དང་རང་བཞིན་བདག་ཉིད་ལས། རིག་པའི་ཡེ་ཤེས་
འོད་ཟེར་འཕྲོས། བདག་མེད་ཕྱོགས་དང་བྲལ་བ་ལས། ཡོངས་སུ་རྫོགས་པའི་རང་
བཞིན་ཅན། རྩོལ་མེད་རང་འབྱུང་རང་ཞིར་གནས། ཅེས་གསུངས་སོ། །རི་རོང་ནག་
པོའི་རྒྱུད་ལས། ཟབ་མོ་གཞིའི་གནས་ལུགས་བསྟན་པའི་ལེའུ་སྟེ་གཉིས་པའོ།། །།
༧ ཀློང་ནས་སྤྲུལ་པ་འདི་ལྟ་སྟེ། བོན་རྣམས་རང་འབྱུང་མྱ་ངན་འདས། གདོད་
ནས་རྣམ་དག་ཕྱོགས་ལས་གྲོལ། མཚན་མེད་ཐ་སྙད་ཀུན་དང་བྲལ། ཇི་བཞིན་མ་
ནོར་བདལ་ཁྱབ་པ། ཀུན་ལ་ཁྱབ་པའི་ཀློང་ཆེན་ཡིན། དེ་དོན་མ་ནོར་མ་བཅོས་པ།
མ་བྱུང་མ་སྐྱེས་སྐྱེ་བ་མེད། ཡོངས་ལ་ཁྱབ་ཅིང་འོད་གསལ་བ། ངང་ལ་གནས་པས་
གྲོལ་བ་ཡིན། རང་ས་ཟིན་པས་བདེར་གཤེགས་ཐུགས། བླ་མེད་འབྲས་བུ་ལོག་ན་
མེད། དེ་དོན་མ་རིག་རྒྱབ་ཀྱི་ཕྱོགས། རང་ས་མ་ཟིན་དུག་ལྔ་རྐྱེན། ལས་དང་བག་
ཆགས་སྲིད་པས་བཅིངས། འདུ་འཛིན་སྡུག་བསྔལ་གཡེང་བ་ཅན། ཁམས་གསུམ་ཁ་
འཁོར་རྒྱུ་དྲུག་ལྟུང་། སྒྱུ་མའི་ལས་ལ་རྟོག་འདོད་ཅིང་། དཔེར་ན་གདོན་ཞུགས་ཤེས་
བརླམ་ལྟར། རང་ལ་རང་བསླུ་རང་ཕུང་དེས། རྩྭ་སོག་མེ་བཞིན་ཉོན་མོངས་རྒྱས།
ཉེས་སྐྱོན་ན་རག་སྒོ་དགུར་སྦྱོང་། བསྐལ་པ་གསུམ་དུ་མི་ཐར་བ། རང་ས་མ་ཟིན་
འཁྲུལ་ལས་བྱུང་། དམིགས་མེད་རྣམ་དག་བོན་དབྱིངས་ལས། དུས་གསུམ་བདེར་
གཤེགས་ཐུགས་རྗེ་ཅན། དྲི་མེད་ཞལ་བཟང་འོད་པོ་ཆེ། རྫོགས་སྐུ་ལོངས་སྐུ་མཚན་
དཔེ་ཅན། འཁོར་བ་ཐུགས་རྗེས་བཟུང་པའི་ཕྱིར། སྐུ་དང་ཡེ་ཤེས་རྫུ་འཕྲུལ་ཐབས།
ལྷ་དང་དཀྱིལ་འཁོར་གཞལ་ཡས་ཁང་། རིགས་དང་སྡེ་ཚན་ཞིང་ཁམས་བཅས།
164

རྒྱུད་སྡེ།
རི་རོང་ནག་པོའི་རྒྱུད།
སྔགས་ཀྱི་འདུ་འཕྲོ་ཕྱག་རྒྱའི་ཁྱོན། ཏིང་འཛིན་འོད་ཟེར་ཚོམ་བུའི་གྲངས། རྒྱུད་ལུང་
མན་ངག་བསྟན་པའི་བོན། ཕྱི་ནང་གསང་བ་ཡོངས་རྫོགས་རྨད། སྐུ་གསུང་ཡོན་ཏན་
འཕྲིན་ལས་བདག །ཡེ་ཤེས་སྤྲུལ་པ་ལས་ཀྱི་ལྷ། གཞི་ལམ་འབྲས་བུ་རྫོགས་པའི་དོན།
བསྙེན་བསྒྲུབ་ཐབས་ཀྱི་བྱེ་བྲག་གིས། བརྒྱད་ཁྲི་བཞི་སྟོང་བསྟན་པའི་བོན། གདུལ་
ཞིང་བསྒྱུར་བའི་གཉེན་པོ་རུ། ཀློང་ནས་སྤྲུལ་ཅིང་ཤར་བ་ཡིན། རི་རོང་ནག་པོའི་
རྒྱུད་ལས། ཐབས་ཀྱི་སྤྲུལ་ལུགས་བསྟན་པའི་ལེའུ་སྟེ་གསུམ་པའོ། །།
༧ མཁའ་ལས་སྣང་བའི་འདི་ལྟ་སྟེ། བོན་ཉིད་སྤྲོས་བྲལ་འགྱུར་བ་མེད། རྣམ་
རྟོག་མི་མངའ་ཅིར་ཡང་གསལ། དྲི་མེད་དག་པ་མཁའ་གསལ་འོད། མ་རིག་གཟུང་
འཛིན་སུན་དབྱུང་ཕྱིར། ལས་དང་ཉོན་མོངས་གདུལ་སླད་དུ། མཚན་དང་དཔེ་བྱད་
རྫོགས་པའི་ལྷ། འཁོར་རྣམས་སྤྲོ་བསྐྱེད་ཚངས་པའི་གསུང་། གདུལ་བྱ་ཐབས་མཁས་
རྫུ་འཕྲུལ་ཐུགས། ཆེ་བའི་ཡོན་ཏན་ཟད་མེད་མཛོད། ཉོན་མོངས་འཁོར་བ་གྲོལ་
བྱེད་པས། མ་ཆགས་ཐབས་ཀྱི་འགྲོ་དོན་མཛད། ཞི་ཁྲོ་ཕུར་པའི་དཀྱིལ་འཁོར་དང་།
སྐུ་གསུང་ཡོན་ཏན་འཕྲིན་ལས་ལྷ། གདུལ་བྱའི་གཉེན་པོར་མངོན་པར་ཤར། སྣང་
ལ་རང་བཞིན་མེད་པའི་སྐུ། མཁའ་གསལ་གཞའ་ཚོན་རི་མོ་འམ། མེ་ལོང་ཆུ་ཟླའི་
ཚུལ་བཞིན་དུ། གསལ་ལ་རྟོག་མེད་སྣ་ཚོགས་སྣང༌། ཡེ་ཤེས་འོད་གསལ་རྫུ་འཕྲུལ་
ལུས། འགྲོ་དོན་མཐར་ཕྱིན་སྨིན་པར་བྱེད། མཆོག་དང་ཐུན་མོང་ཅི་འདོད་འགྲུབ།
རྣམ་གཉིས་སྒྲིབ་སྦྱོང་ཚོགས་གཉིས་རྫོགས། གང་མོས་དཀྱིལ་འཁོར་མཁའ་ལ་ཤར།
དངོས་པོར་གྲུབ་ཅིང་མཚན་མ་ཅན། རྣམ་རྟོག་ཡིད་ཀྱི་ཐེར་ཟུག་ཏུ། རག་པར་
བཟུང་ནས་འཁྲུལ་པ་སྟེ། ཐར་པ་མི་ཐོབ་དྲེག་པས་བཅིངས། རགྷ་སྲིན་པོ་ལྟ་བུའམ།
གདུག་པའི་གྲོང་ཁྱེར་གནས་སུ་གོལ། ཤོ་གམས་ཅན་ལ་སྩོགས་པར་སྐྱེ། ཉེས་འགྱུར་
རྣམ་རྟོག་དྲེགས་མི་བསྐྱེད། སྟོང་ཉིད་ནམ་མཁའི་གསལ་བ་ལ། སྤྲིན་དང་ཁུ་རླངས་
165

གསུང་རབ་སྒོ་མཛོད་རིན་པོ་ཆེའི་གླེགས་བམ། 129
གཞའ་ཚོན་འོད། ཇི་ལྟར་སྣང་ཡང་རང་བཞིན་མེད། དེ་བཞིན་ཐབས་ཀྱི་བྱེ་བྲག་
ཀུན། དབྱིངས་ཉིད་མཚན་མེད་ཀ་དག་ཀྱང་། ཀློང་ལས་སྤྲུལ་ཅིང་མཁའ་ལ་ཤར།
གཉེན་པོ་གདུལ་བྱའི་ཚུལ་དུ་སྣང་། སྣང་ཙམ་ཉིད་ན་རང་བཞིན་མེད། དངོས་མེད་
ནམ་མཁའི་ཀློང་ལྟར་དག །རི་རོང་ནག་པོའི་རྒྱུད་ལས། གདུལ་བྱ་གཉེན་པོ་མཁའ་
ལ་ཤར་བ་བསྟན་པའི་ལེའུ་སྟེ་བཞི་པའོ།། །།
༧ དེ་ནས་ཡུམ་ཆེན་མོས་གུས་པའི་གདངས་ཚུལ་དང༌། བརྗིད་པའི་དབྱངས་
ཀྱིས་གཙོ་བོ་ཡབ་ལ་ཞུས་པ། ཨེ་མ་གཙོ་དབལ་ཐུགས་རྗེ་ཅན། གདུལ་བྱའི་ཁྱད་པར་
ཐབས་ཀྱི་མཆོག །ཞི་ཁྲོ་ཕུར་པའི་དཀྱིལ་འཁོར་རྣམས། བསྙེན་བསྒྲུབ་ཉམས་སུ་ཅི་
ལྟར་བླང་། དངོས་གྲུབ་རྣམ་གཉིས་འགྲུབ་འགྱུར་རོ། །བླ་མེད་རང་སར་གྲོལ་མི་གྲོལ།
འགྲོ་བ་ཀུན་ལ་ཕན་གདགས་ཕྱིར། ཉམས་སུ་བླང་བའི་རིམ་པ་རྣམས། དིང་འདིར་
རྒྱས་པར་བཤད་དུ་གསོལ། ཞེས་ཞུས་པ་ལ། དབལ་ཆེན་ཡབ་ཀྱིས་བཀའ་སྩལ་པ།
ཡུམ་ཆེན་ལྷ་མོ་ལས་སོགས་ཏེ། འདུས་པའི་འཁོར་ཚོགས་ཐམས་ཅད་ཀུན། མ་ཡེངས་
དབང་པོར་བརྟན་པར་ཉོན། རང་བཞིན་རྣམ་དག་སྤྲོས་མེད་ལས། མ་ཆགས་ཐབས་
ཀྱི་སྐུར་བཞེངས་པའི། ཕྱག་རྒྱ་ཞི་ཁྲོའི་དཀྱིལ་འཁོར་རྣམས། མི་ཕྱེད་དད་པས་གཙོར་
བླངས་ནས། སྒྲིབ་པ་གཉིས་སྦྱང་ཚོགས་གཉིས་སོགས། དངོས་གྲུབ་གཉིས་གྲུབ་ཡ་
མཚན་རྨད། འབྲས་བུ་རང་གྲོལ་བླ་མེད་འཐོབ། དེ་ཡང་བསྒྲུབ་པར་བྱ་བའི་ཐབས།
སངས་རྒྱས་སེམས་ལ་རྫོགས་པས་གསས། བསྐྱེད་ཅིང་བསྡོ་རུ་མེད་པའི་འཁར། ཡེ་
ཤེས་བརྗིད་ཆེ་ལྷུན་སྡུག་རི། དབྱིངས་ཟབ་མཚན་མ་མེད་པས་རོང་། དུས་གསུམ་
འགྱུར་བ་མེད་པས་གནག །གསས་མཁར་རི་རོང་ནག་པོ་འདིར། འགྲོ་བའི་གཤེན་
རབ་རྒྱུད་དགྲོལ་ཕྱིར། ཉམས་བླངས་རིམ་པ་ཐབས་ལྔ་སྟོན། འགྱུར་མེད་སྐུ་ཡི་བསྒྲུབ་
པ་གཉིས། འགག་མེད་གསུང་གི་བསྒྲུབ་པ་གཉིས། སྐྱེ་མེད་ཐུགས་ཀྱི་བསྒྲུབ་པ་གཉིས།
166

རྒྱུད་སྡེ།
རི་རོང་ནག་པོའི་རྒྱུད།
དོན་སྤྲུལ་ཡོན་ཏན་བསྒྲུབ་པ་གཉིས། ལོག་སྒྲོལ་ལས་ཀྱི་བསྒྲུབ་པ་གཉིས། ང་ཡི་
བསྟན་པ་ཅི་བཞིན་དུ། ཐེ་ཚོམ་མེད་པའི་བློས་བསྒྲུབ་ན། དོན་རྟགས་ཚངས་པའི་ཡེ་
ཤེས་སྐྱེ། མཆོག་དང་ཐུན་མོང་དངོས་གྲུབ་འཐོབ། བླ་མེད་འབྲས་བུ་རང་གྲོལ་འཆར།
ཞེས་གསུངས་སོ། །རི་རོང་ནག་པོའི་རྒྱུད་ལས། བསྒྲུབ་ཐབས་ཀྱི་བྱེ་བྲག་དང་བཅས་
ནས་བསྟན་པའི་ལེའུ་སྟེ་ལྔ་པའོ།། །།
༧ དེ་ནས་ཡང་ཡུམ་ཆེན་ལྷ་མོས་ཞུས་པ། དབལ་ཆེན་ཁྲོ་བོ་བསྟན་པའི་མཆོག །
མི་འགྱུར་སྐུའི་བསྒྲུབ་པ་གཉིས། གཅིག་ཏུ་བསྒྲུབ་བམ་སྔ་ཕྱིས་བསྒྲུབ། བསྒྲུབ་པའི་
ཐབས་ནི་ཇི་ལྟར་བྱ། གཙོ་བོ་ཡབ་ཀྱིས་བཀའ་སྩལ་པ། མི་འགྱུར་སྐུའི་བསྒྲུབ་པ་
གཉིས། གཅིག་ཏུ་མི་བསྒྲུབ་སྔ་ཕྱིས་བསྒྲུབ། ཐོག་མར་ཞི་བ་བསྒྲུབ་པའི་ཐབས། མི་
ཕྱེད་བསྟན་པའི་ཐབས་ལྡན་ཅན། སྙིང་རྗེའི་ཤུགས་ལྡན་སྟོབས་ཆེན་དེས། དང་པོ་
གནས་བརྩལ་ས་གཞུང་བརྟགས། དབེན་ལ་བཀྲ་ཤིས་དགོངས་པ་འབྲེལ། བཀྲ་ཤིས་
རི་བྲག་སྨན་ལྗོངས་ཚལ། ལྷུན་སྡུག་བརྗིད་ཆེ་ཉམས་སུ་དགའ། བྱང་རི་སྐྱོལ་ཞིང་ལྷོ་